Charlie Sheen til drapsmistenkt eks-politimann: Ring meg
Sheen er én av en rekke kjendiser som navngis i et hevnmanifest skrevet av Dorner, hvor den tidligere politimannen forsøker å renvaske seg selv, samtidig som han fremsetter trusler mot flere politifolk og deres familier. «Anger Management»-aktuelle Sheen beskrives som «awesome» i Dorners manifest, ifølge Sky News. I en film Sheen nylig slapp på nettet, svarer han på tiltale og etterlyser kontakt med Dorner.Den tidligere politimannen er etterlyst for drap på tre mennesker: Monica Quan, hennes forlovede Keith Lawrence og en 34-årig politimann. Han skal også ha skutt minst to andre. Quan skal være datteren til en mann som forsvarte ham i en disiplinærhøring før han mistet jobben som politimann i 2009, skriverDaily Mail. Episoden som ledet til hans avskjedigelse skal angivelig dreie seg om en hendelse hvor Dorner rapporterte at en kollega sparket en mann etter at han hadde overgitt seg. Dorner skal ikke ha sagt i fra om dette før to uker senere, noe som førte til at tipset hans ikke ble vurdert som troverdig.«Dette er nødvendig onde som jeg ikke kommer til å nyte, men det er noe jeg må utføre og avslutte for at det skal finne sted en endring i LAPD og slik at jeg kan få tilbake navnet mitt» heter det i hans manifest.I Dorners mye omtalte manifest gjør han alt fra å erklære krig mot LAPD og fremsette trusler mot navngitte politiansatte og deres familier, til å rable ned sine meninger om presidentvalget i 2016 og hvilke filmer han synes er gode. I tillegg til å skrive at Charlie Sheen er sinnsyk kul, mener han Natalie Portman, Serena Williams, Kelly Clarkson og Kate Winslet er spesielt vakre og han skriver også at han er stor fan av komikere som Larry David, Chris Rock og Jerry Seinfeild, skriver E! Magasine. Han håper også Hillary Clinton vinner presidentvalget i 2016, og mener tidligere president George W. Bush har fått for lite anerkjennelse for sitt arbeid. Innimellom all skryten til favorittkjendisene hans har Dorner også fått plass til et avsnitt der han skriver at han har slitt med depresjoner hele livet, og at han gjerne vil donere hjernen sin til forskning på depresjoner etter sin død.Tross de alvorlige anklagene mot den tidligere politimannen har det oppstått fansider på Facebook og han hylles både der og på Twitter, skriver Huffington Post.Tilhengerne hans mener media burde fokusere like mye på politivold og dødsfall der politibetjenter er involvert som de nå gjør på anklagene mot Dorner. Det at tilhengerne er såpass opptatt av et underliggende problem skiller dem noe fra andre lignende fangrupper, for eksempel «Holmies», som støtter James Holmes - mannen som tok livet av 12 personer under en kinopremiere på Batman i juli i fjor.Dorner har utløst en massiv politijakt i hele California. Tungt bevæpnet politi fant torsdag kveld den utbrente bilen til 33-åringen ved alpinanlegget Bear Mountain Ski Resort. Det ble funnet våpen i bilen. Tre dager senere er Dorner fortsatt ikke funnet. Politiet er svært ivrige etter å få has på mannen som har erklært krig mot dem. Da de trodde de hadde funnet bilen til Dorner, åpnet de ild mot en blå bil i Torrance, California. To personer ble skadet i skytingen. LAPD skjøt også mot en annen blå bil som de mistenkte at kunne tilhøre deres tidligere kollega. Ingen ble skadet i denne skyteepisoden.- Vi vil ikke tolerere dette terrorregimet som har gjort det umulig å føle seg trygg . Vi vil ikke tolerere at denne morderen fortsatt er på frifot, sier ordfører i Los Angeles, Antonio Villaraigosa, ifølge Sky News.
Drapsmistenkte Christopher Jordan Dorner (33) er fortsatt på rømmen, ettersøkt for drap på tre mennesker. Nå søker skuespiller Charlie Sheen kontakt.